कवर्धा। छत्तीसगढ़ के कबीरधाम जिला के भारत लाल बैगा ल दिल्ली टेक्नोलॉजिकल यूनिवर्सिटी म सॉफ्टवेयर इजीनियरिंग ब्रांच म दाखिला होए के बाद ऊंखर गांव मन्नाबेदी म तिहार जइसे माहुल बन गीस। गांव म विसेसष पिछड़ी जनजाति वरग के बैगा समुदाय के संगे-संग आन परिवारजन म घलोक उत्साह अऊ उमंग हे। कलेक्टर अवनीश कुमार शरण, पुलिस अधीक्षक डॉ. लाल उम्मेद सिंह अऊ जिला पंचायत के मुख्यकार्यपालन अधिकारी कुंदन कुमार घलोक ए उत्साह अऊ उमंग के उत्सव म सामिल होइन। कलेक्टर ह भारत लाल बैगा के ए उपलब्धि बर वो ला पेन-डायरी अऊ पुष्प्पगुच्छ देके ऊंखर उज्जवल भविस्य के कामना करिस। कलेक्टर ह भारत बैगा के माता-पिता ले घलोक मिलिस अऊ ओ मन ल घलोक बधाई दीस। मन्नाबेदी के भारत लाल बैगा ह अपन काबिलियत अऊ कठिन परिश्रम ले राष्ट्रीय स्तर म आयोजित संयुक्त इंजीनियरिंग परीक्षा के मुख्य प्रवेस परीक्षा जेईई मैन्स म शानदार सफलता हासिल करके देस के प्रतिष्ठित सैक्छनिलकक्षणिक संस्थान दिल्ली टेक्नोलॉजिकल यूनिवर्सिटी नई दिल्ली म सॉफ्टवेयर इजीनियरिंग म प्रवेश लेहे हे, ये हम सब बर गर्व अऊ खुसी के बात हे। उंखर सफलता के ये गाथा जिला के युवा मन बर घलोक प्रेरणा बन गए हे। भारत बैगा जिलाच नहीं भलुक पूरा प्रदेस के पहिली युवा बन गे हे जऊन विसेस पिछड़ी जनजाति वरग के बैगा जनजाति वरग ले हे। कलेक्टर ह भारत बैगा ले कहिन के दिल्ली जाके गांव के माटी अऊ संस्कृति ल जरूर याद रखना हे। उमन ये घलोक कहिन के गांव के माटी अऊ संस्कृति हमला सकारात्मक उरजा प्रदान करथे। सकारात्मक उरजा गांव, समाज अऊ देस बर रचनात्मक काम करे बर प्रेरित घलोक करथे।
hne_Deva